26.6.2023
(33)
SL
Uradni list Evropske unije
L 160/45
Na podlagi informacij, ki jih je predložila Portugalska, je k izvoru težav družbe Azores Airlines prispevalo šest glavnih dejavnikov (37): (i) zmanjšana izkoriščenost zmogljivosti (40–50 % pod referenčnim številom ur letenja na letalo, pri čemer je bil njen načrt omrežja zgodovinsko močno odvisen od sezonskega prometa in pomanjkanja nočnih letov), (ii) zvišanje stroškov nadomestil zaradi nepravilnosti v voznem redu letov: z 1,5 milijona EUR leta 2015 na 4,5 milijona EUR leta 2019, pri čemer so samo leta 2018 stroški zakupljenih zrakoplovov za odpravo prekinitev znašali več kot 15 milijonov EUR, (iii) visoki stroški vzdrževanja, povezani s prejšnjo floto, ki je leta 2019 potrebovala veliko korektivnega vzdrževanja, in obsežne rezervacije, potrebne leta 2019), (iv) dodatni stroški pri zamenjavi flote (zaradi pozne dobave enega zrakoplova A321 leta 2019 je bil potreben dodatni zakup, nastale pa so tudi zamude pri usposabljanju letalskega osebja za novo floto, ki so bile razlog za odpovedi na vrhuncu sezone leta 2017), (v) podpovprečni prihodki in uspešnost ob upoštevanju zahtev glede obveznosti javne službe (omejitve voznih redov za štiri rute v okviru obveznosti javne službe, ki omejujejo omrežje, optimizacija flote in letalskega osebja, regulirane prevoznine v okviru obveznosti javne službe, ki omejujejo možnost prihodkov, pri čemer so štiri rute v okviru obveznosti javne službe leta 2019 imele negativen učinek stopnje dobička pred obrestmi in davki v višini 13 milijonov EUR), (vi) povečan pritisk po liberalizaciji rute Ponta Delgada–Lizbona s strani nizkocenovnih prevoznikov po letu 2015 z vstopom družbe Ryanair in vse več letov družbe TAP iz vozlišča družbe STAT Ponta Delgada, na primer na severnoameriške destinacije.
2.2.3 Učinki pandemije COVID-19 na dejavnosti in rezultate upravičenke
(34)
Težave družbe SATA so se povečale zaradi posledic pandemije COVID-19 v letalskem in turističnem sektorju.
Pandemija je sprožila obsežne in dolgotrajne pretrese na strani povpraševanja, ki so bili večinoma posledica omejitev potovanj in trgovine, ki so bile od marca 2020 uvedene na Portugalskem, v drugih državah članicah in Severni Ameriki, da bi se omejilo širjenje pandemije, ter ki imajo opazen učinek na realno gospodarstvo Azorov (in tudi avtonomne regije Madeira (38)).
(35)
Družba SATA je v dveh letih pred pandemijo COVID-19 med marcem 2018 in februarjem 2020 opravila 44 000 letov, v obdobju med marcem 2020 in februarjem 2022 pa 34 821 letov, s čimer se je njeno poslovanje zmanjšalo za 21 %.
Glede na ista obdobja in vpliv na poslovanje družbe SATA se je število prepeljanih potnikov zmanjšalo za 43,5 %, tj. s 3,36 milijona na 1,9 milijona, število razpoložljivih sedežev na kilometer se je zmanjšalo za 43,2 %, tj. s 5 843 milijonov na 3 326 milijonov, prihodki na potniški kilometer pa so se zmanjšali za 58 %, tj. s 4 582 milijonov na 1 928 milijonov.
Podobno se je število potnikov, ki odhajajo in prihajajo na pristajališča/ vzletišča, ki jih upravlja družba SGA, zmanjšalo za 33 %, tj. z 0,56 milijona na 0,38 milijona, prihodki iz poslovanja pa so se zmanjšali za 46 % (39).
(36)
Kar zadeva prihodke, izgubljene od začetka pandemije COVID-19, tudi ob konservativni predpostavki, da bi se prihodki družbe SATA povečali s 5-odstotno stopnjo rasti, ki je nižja od 7,8-odstotne stopnje rasti za družbo SATA Air Açores in 5,1-odstotne stopnje rasti za družbo Azores Airlines v obdobju 2015–2019, je iz primerjave razvidna izguba prihodkov v višini 35,3 milijona EUR za družbo SATA Air Açores in 180,3 milijona EUR za družbo Azores Airlines.
Kljub ukrepom, sprejetim za znižanje nestalnih ali polstalnih stroškov, je mogoče oceniti, da bo vpliv na dobiček pred obrestmi, davki in amortizacijo (EBITDA) družbe SATA znašal približno 80 milijonov EUR, pri čemer izguba neto dobička v obdobju od marca 2020 do februarja 2022 znaša 54,5 milijona EUR v primerjavi z obdobjem od marca 2018 do februarja 2020.
(37)
Komisija je 30. aprila 2021 v skladu s členom 107(2), točka (b), PDEU odobrila nadomestilo v višini 12 milijonov EUR družbama SATA Air Açores in Azores Airlines za neposredno škodo, nastalo zaradi omejitev potovanj, ki so jih regija Azori, Portugalska in organi drugih namembnih držav uvedli med 19. marcem 2020 in 30. junijem 2020, da bi omejili širjenje pandemije COVID-19 (40).
Vendar se je močno zmanjšanje povpraševanja zaradi pandemije COVID-19 nadaljevalo tudi po juniju 2020, vpliv na prihodke in izgube družbe SATA pa je bil do zdaj pet- do šestkrat večji od izgub, kritih s pomočjo za nadomestilo škode.
(37) Predložitev Portugalske z dne 2. decembra 2021, Priloga 1 – Prestrukturiranje in strateški načrt za obdobje 2021–2025, str. 9. (38) Sklep Komisije z dne 30. aprila 2021 v zadevi SA.62505 (2021/N), COVID 19: Sprememba zadeve SA.56873 – Shema neposrednih nepovratnih sredstev in jamstvena shema za posojila (UL C 195, 21.5.2021, str. 22).
(39) Odgovor Portugalske na zahtevo Komisije za informacije, predložen 6. aprila 2022, str. 8–10. (40) Sklep Komisije z dne 30. aprila 2021 v zadevi SA.61771 (2021/N) – COVID-19 – Družba SATA – Nadomestilo za škodo, nastalo zaradi izrednih dogodkov (UL C 285, 16.7.2021, str. 7).